46 Nao Isrel i tekem evri samting blong hem* mo i aot. Taem hem i kasem Bereseba,+ hem i mekem sakrefaes i go long God blong papa blong hem Aesak.+2 Nao long naet, God i kamtru long hem long wan vison mo i talem long hem se: “!Jekob, Jekob!” Nao hem i ansa se: “!Mi hemia!”3 Mo God i talem se: “Mi mi tru God, mi God blong papa blong yu.+ Yu no mas fraet blong godaon long Ijip, from we long ples ya, bambae mi mekem yu kam wan bigfala nesen.+4 Mi bambae mi godaon wetem yu long Ijip, mo bambae mi tekem yu yu kambak long ples ya,+ mo Josef bambae i satem ae blong yu taem yu ded.”+5 Biaen Jekob i aot long Bereseba. Ol boe blong hem* oli tekem papa blong olgeta Jekob, ol pikinini blong olgeta, ol waef blong olgeta, mo oli putum olgeta long ol kat ya we Fero i sanem.6 Oli tekem ol animol blong olgeta tu mo ol samting we oli kasem long kantri ya Kenan. Nao Jekob wetem evri pikinini blong hem, oli kamtru long Ijip.7 Hem i tekem evri famle blong hem oli kamdaon long Ijip, hemia ol boe blong hem, ol gel blong hem, mo ol smol bubu blong hem.8 Nem blong ol boe blong Isrel, hemia ol boe blong Jekob, we oli kam long Ijip, i olsem:+ I gat Ruben we i fasbon blong hem.+9 Ol boe blong Ruben, i gat Hanok, Palu, Hesron, mo Kami.+10 Ol boe blong Simeon,+ i gat Jemuel, Jamin, Ohad, Jakin, Johar, mo Saol+ we mama blong hem i blong Kenan.11 Ol boe blong Livae,+ i gat Geson, Kohat, mo Merari.+12 Ol boe blong Juda,+ i gat Ere, Onan, Sela,+ Peres,+ mo Jeraha.+ Be Ere mo Onan tufala i ded long kantri ya Kenan.+Mo Peres i gat tu boe blong hem we nem blong tufala Hesron mo Hamul.+13 Ol boe blong Isakara, i gat Tola, Puva, Ihob, mo Simron.+14 Ol boe blong Sebulun,+ i gat Sered, Elon, mo Jalehel.+15 Hemia nao ol boe blong Jekob we Lea i bonem long Padan-aram, wetem gel blong tufala Daena.+ Evri boe mo evri gel* blong hem, oli 33 evriwan.16 Ol boe blong Gad,+ i gat Jifion, Hagi, Suni, Esbon, Eri, Arodi, mo Areli.+17 Ol boe blong Asere,+ i gat Imnaha, Isva, Isvae, Beria, mo sista blong olgeta Sera.Mo ol boe blong Beria, i gat Heba mo Malkiel.+18 Hemia nao ol boe blong Jekob we Silpa i bonem.+ Silpa ya i woman slef we Laban i givim long gel blong hem Lea. Olgeta we oli kamaot biaen long Silpa mo Jekob, oli 16 evriwan.*19 Ol boe blong Jekob we waef blong hem Rejel i bonem, i gat Josef+ mo Benjamin.+20 Ol boe blong Josef we Asenat i bonem, i gat Manase+ mo Efrem.+ Asenet+ ya i gel blong Potifera we i pris blong On.*21 Ol boe blong Benjamin,+ i gat Bela, Bekere, Asbel, Geraha,+ Nahaman, Ehi, Ros, Mupim, Hupim,+ mo Ad.+22 Hemia nao ol boe blong Jekob we Rejel i bonem, olgeta evriwan oli 14.*23 Dan+ i gat wan boe* blong hem we nem blong hem Husim.+24 Ol boe blong Naftali,+ i gat Jajehel, Guni, Jeja, mo Silem.+25 Hemia nao ol boe blong Bilhaha. Bilhaha ya i woman slef we Laban i givim long gel blong hem Rejel. Olgeta ya oli ol boe blong Jekob we Bilhaha i bonem, mo oli seven evriwan.*26 Olgeta evriwan we oli kamaot biaen long Jekob we oli folem hem i go long Ijip, oli 66 evriwan, be oli no kaontem ol waef blong ol boe blong Jekob.+27 Josef i gat tu boe we tufala i bon long Ijip. Evriwan long haos blong Jekob we oli kam stap long Ijip, oli 70 evriwan.+28 Nao Jekob i sanem Juda+ blong i go fastaem mo talem long Josef se hem i stap go long Gosen. Taem oli kamtru long Gosen,+29 Josef i klaem long jariot blong hem we oli rerem finis, mo i go antap long Gosen blong mitim papa blong hem Isrel. Taem tufala i mit, kwiktaem nomo Josef i putum han blong hem i goraon long papa blong hem mo i krae longtaem.30 Biaen Isrel i talem long Josef se: “Naoia mi mi rere blong ded. Mi mi luk fes blong yu finis mo mi save se yu yu laef i stap.”31 Nao Josef i talem long ol brata blong hem mo long olgeta we oli stap long haos blong papa blong hem, se: “Bambae mi go luk Fero+ blong talemaot long hem se, ol brata blong mi mo olgeta we oli stap long haos blong papa blong mi we oli bin stap long Kenan, oli kam finis long ples ya.+32 Bambae mi talem long hem se yufala i man blong lukaot long ol sipsip+ mo ol narafala animol,+ mo se yufala i kam wetem olgeta animol blong yufala mo evri samting we yufala i gat.+33 Sipos Fero i singaot yufala mo i askem se: ‘?Yufala i stap mekem wanem wok?’34 yufala i mas talem se: ‘Mifala ol man blong wok blong yu. Stat taem mifala i smol kam kasem naoia, mifala i stap lukaot long ol animol, olsem we ol olfala blong mifala bifo oli mekem.’+ Sipos yufala i talem olsem, bambae yufala i save stap long ples ya Gosen,+ from we ol man blong lukaot long sipsip oli nogud we oli nogud long ae blong ol man Ijip.”+
Ol futnot
^ NT: “olgeta famle mo olgeta man blong wok blong hem.”
tpi_Latn tpi_Latn tpi_Latn